alexandrainst/scandi-wiki huggingface dataset:
Nordisk råds filmpris

Nordisk råds filmpris er ein filmpris som vert utdelt av Nordisk råd til manusforfattarar, regissørar og produsentar i dei nordiske landa. 

Prispengane er på 350 000 danske kroner, som skal delast mellom manusforfattar, regissør og produsent. Kvart nordiske land kan stilla med to kandidatar kvar. Dette utgjer inntil ti nominerte filmar til kvar utdeling.

Tildelingar 
2002: Mannen uten minne (regi: Aki Kaurismäki), Finland
2005: Drapet (regi: Per Fly), Danmark
2006: Zozo (regi: Josef Fares), Sverige
2007: Kunsten å gråte i kor (Regi: Peter Schønau Fog), Danmark
2008: Du levande (regi: Roy Andersson), Sverige
2009: Antichrist (regi: Lars von Trier), Danmark
2010: Submarino (regi: Thomas Vinterberg), Danmark
2011: Skyggesiden (regi: Pernilla August), Sverige
2012: Play (regi: Ruben Östlund)
 2013: Jakten (regi: Thomas Vinterberg), Danmark
 2014: Om Hästar och män (regi: Benedikt Erlingsson), Island
 2015: Fúsi (regi: Dagur Kári), Island
 2016: Louder Than Bombs (Regi: Joachim Trier, manus: Eskil Vogt, produsent: Thomas Robsahm), Noreg
 2017: Tyttö nimeltä Varpu (Den lille sporven) (Regi og manus: Selma Vilhunen, produsentar: Kaarle Aho og Kai Nordberg), Finland
 2018: Kona fer í stríð (Kvinne på krigsstien) (Regi: Benedikt Erlingsson, manus: Benedikt Erlingsson og Ólafur Egill Egilsson, produsenter: Benedikt Erlingsson, Marianne Slot og Carine Leblanc.
2019: Dronningen (Regi: May el-Toukhy, manus: May el-Toukhy og Maren Louise Käehne, produsenter: Caroline Blanco og René Ezra)
2020: Barn (Regi: Dag Johan Haugerud, manus: Dag Johan Haugerud, produsent: Yngve Sæther), Noreg
2021: Flukt (Regi: Jonas Poher Rasmussen, manus: Jonas Poher Rasmussen og Amin, produsenter: Monica Hellström, Charlotte de la Gournerie, Signe Byrge Sørensen), Danmark
2022: Dýrið (Dyret) (Regi: Valdimar Jóhannsson, manus: Valdimar Jóhannsson og Sjón, produsenter: Hrönn Kristinsdóttir, Sara Nassim), Island

Nominerte frå Noreg 
2002: Alt om min far (Regi: Even Benestad) og Musikk for bryllup og begravelser (Regi: Unni Straume)
2005: Hawaii, Oslo (Regi: Erik Poppe) og Vinterkyss (Regi: Sara Johnsen)
2006: Slipp Jimmy fri (Regi: Christopher Nielsen) og Den brysomme mannen (Regi: Jens Lien) 
2007: Reprise (Regi: Joachim Trier) og Sønner (Regi: Erik Richter Strand)
2008: Mannen som elsket Yngve (Regi: Stian Kristiansen)
2009: Nord (Regi: Rune Denstad Langlo)
2010: Upperdog (Regi: Sara Johnsen)
2011: Oslo 31. august (Regi: Joachim Trier)
2012: Kompani Orheim (Regi: Arild Andresen)
2013: Som du ser meg (Regi: Dag Johan Haugerud)
2014: Blind (Regi: Eskil Vogt)
2015: Mot Naturen (Regi: Ole Giæver)
2016: Louder Than Bombs (Regi Joachim Trier)
2017: Fluefangeren (Regi: Izer Aliu, produsent Khalid Maimouni)
 2018: Thelma (Regi: Joachim Trier)
 2019: Blindsone (regi: Tuva Novotny)
 2020: Barn (Regi: Dag Johan Haugerud, manus: Dag Johan Haugerud, produsent: Yngve Sæther)
 2021: Gunda (Regi: Victor Kossakovsky)

Kjelder 

Denne artikkelen byggjer på «Nordisk Råds filmpris» frå ,  den 17. oktober 2011.  

Referansar

Bakgrunnsstoff 
Nordisk råd
Om nominasjonane 2010 
Om filmprisen 

Filmprisar
Prisar og utmerkingar skipa i 2002
Nordisk råd
Bergsdalen

Bergsdalen er ein 25 kilometer lang fjelldal i Vaksdal kommune. Han har cirka 70 innbyggjarar og i tillegg fleire fritidsbustader.

Geografi i Vaksdal
Dalar i Vestland
Stigabergtunnelen

Stigabergtunnelen er ein vegtunnel i Askvoll i Vestland. Tunnelen vart opna i 1946 og er 50 meter lang.

Kjelder 
 Vegar i Askvoll

Tunnelar i Vestland
Samferdsle i Askvoll
Fylkesveg 609
Sennepslekta

Sennepslekta (Sinapis) er ei slekt i krossblomfamilien. Slekta er utbreidd i Nord-Afrika, Vest-Asia (til og med Pakistan), Kaukasus og Europa. Dei er oftast eittårige, eller meir sjeldan fleirårige, urteaktige plantar med ein opprett, buska vekst.  Blada er skruestilte, heile eller samansette med bukta til fjørsnittdelt rand. Blomstrane er samla i lause, opprette standar på enden av kvar stengelforgreining. Dei einskilde blomstrane er regelmessige og firetalige med gule kronblad. Fruktene er skulper som opnast med to klappar og inneheld to til tjue frø. Frøa er oljehaldige og beheld spireevna særs lenge (meir enn 40 år).

Mat 

Av frøa på somme artar blir det laga ein kryddersaus, kjent som sennep. Sjølv om desse vekstane stammar frå middelhavslanda, blir dei dyrka i andre europeiske land, mellom anna i Sverige, og i USA og Canada.

Blada blir i mange kulturar nytta i matlaging, mellom anna innan indisk matlaging.

Det er ein av variantane av «horta» eller grønt kjent som «vrouves» i gresk kjøkken, kokt og servert med olivenolje og sitron.

Artar 
 Sinapis alba (Kvitsennep)
 Sinapis arvensis (Åkersennep)
 Sinapis flexuosa
 Sinapis pubescens

Svartsennep og sareptasennep er ikkje Sinapis-artar, men høyrer til kålslekta (Brassica) og har dei vitskaplege namna Brassica nigra respektivt Brassica juncea.

Bakgrunnsstoff 
Den virtuella floran - Senaper
Funet: Sinapit (Sinapis)
United States Department of Agriculture (USDA): Sinapis
Flora of China: Sinapis
 Germplasm Resources Information Network - (GRIN) Online Database.

Krossblomfamilien
Nytteplantar
Reichenbach im Kandertal

Reichenbach im Kandertal er ein kommune i distriktet Frutigen-Niedersimmental i kantonen Bern i Sveits.  Kommunen har  innbyggjarar () og eit areal på . Kommunesenteret ligg 700 meter over havet. Fjellet Blüemlisalp ligg sør i kommunen, på grensa til grannekommunen Kandersteg.

Kommunen omfattar åtte landsbyar og grender. I ein av desse, Kiental, møttest Sosialistinternasjonalen til si 2. konferanse i april 1916. Vladimir Lenin var ein av deltakarane på konferansen.

Kjelder

Denne artikkelen bygger på «Reichenbach im Kandertal» frå ,  den 17. oktober 2011.

Bakgrunnsstoff
 Reichenbach im Kandertal si offisielle webside

Kommunar i Bern
New Values

New Values er det fjerde studioalbumet til Iggy Pop og det første sidan The Stooges sitt Fun House og Kill City der David Bowie ikkje var involvert. Albumet kom ut i april 1979 og var det første albumet til Pop på Arista og det første samarbeidet til Pop og James Williamson sidan Kill City.

Bakgrunn
Albumet førte Pop og Williamson saman ned multi-instrumentalisten Scott Thurston att, som hadde spelt piano på konsertane til The Stooges på Metallic K.O. og på Kill City.

Innspeling og utgjeving
Williamson spelte gitar på «Don't Look Down», men Scott Thurston spelte gitar på resten av songane medan Williamson konsentrerte seg om produksjonen. Ein av songane var skriven av Pop og Williamson, medan fem songar var skriven av Pop og Thurston.

New Values kom ut i april 1979 på selskapet Arista. Sjølv om det fekk god kritikk, selde dårleg og nådde berre 180. plassen på Billboard Top 200-lista.

Det vart laga videoar for «I'm Bored» og «Five Foot One».

Mottaking 

New Values er nokså kritikarrost. Då albumet kom ut skreiv Paul Morley i NME at New Values «heilt klart syner Osterberg som tenkjaren og Iggy som artisten, og forholdet er både positivt og stolt.»

Charlotte Robinson i PopMatters skreiv at albumet «balanserer forsiktig mellom det tøffe og vare, opprør og tilfredsstilling, oppriktigheit og humor, skråskikre rop og nyansert balldesynging ... det gjer albumet til ein vinnar».

Ettermæle 

David Bowie spelte seinare inn songen «Don't Look Down» for albumet sitt Tonight (1984) og nytta denne som opning og avslutning for kortfilmen Jazzin' for Blue Jean.

Frontmannen i Pixies, Frank Black siterte New Values som eit av favorittalbuma hans.

«The Endless Sea» vart spelt av det australske psykedelisk rockebandet The Church i 1999 på albumet A Box of Birds.

Innhald

Medverkande
 Iggy Pop – vokal
 Scott Thurston – gitar, harpe, klaverinstrument, synthesizer, vokal, blåsararrangement
 Klaus Krüger – trommer
 Jackie Clark – bass
 John Harden – blåsarar
 David Brock – strykarar, strykararrangement
 Earl Shackelford – korvokal
 The Alfono Sisters (Anna og Mary) – korvokal på «Don't Look Down» og «Angel»
 James Williamson – gitar, blåsar- og strykararrangement, produsent, miksing
Teknisk
 Lloyd Malan – produsentassistent
 Peter Haden – lydteknikar, miksing
 Paul Henry – design og kunstnarisk leiar
 Trevor Rogers – fotografi
 Graphyk – grafikk

Kjelder 
Denne artikkelen bygger på «New Values» frå ,  den 17. oktober 2011. 
 oppgav desse kjeldene:

Bakgrunnsstoff 

 

Musikkalbum frå 1979
Iggy Pop-album
Arista Records-album
Album produserte av James Williamson
Kandersteg

Kandersteg er ein kommune i distriktet Frutigen-Niedersimmental i kantonen Bern i Sveits.  Kommunen har  innbyggjarar () og eit areal på . Kommunesenteret ligg 1174 meter over havet. Han ligg langs dalen til elva Kander, vest for Jungfrau-massivet. Han er kjend for det spektakulære fjellandskapet  og turisme er ein viktig del av økonomien. 

Kandersteg ligg på nordsida av Bern-Alpane ved foten av Lötschen- og Gemmipasset.  Landsbyen ligg i øvre Kanderdalen. i kommunen ligg Gasterndalen (øvre Kanderdalen) og Oeschinensee. Han omfattar landsbyane Kandersteg og Gastern.

Kandersteg er omgjeven av høge fjell. Balmhorn (3698 moh), ved grensa til kantonen Valais i sør er den høgaste i dalen. 

Den største innsjøen i dalen er Oeschinensee.  Øvst i dalen ligg Kanderbreen, kjelda til elva Kander. 

Delar av kommunen ligg innanfor Jungfrau-Aletsch verneområde, ein verdsarvstad sidan 2001.

Kjelder
Denne artikkelen bygger på «Kandersteg» frå ,  den 25. mars 2012.

Bakgrunnsstoff
 Landsbyen Kandersteg

Kommunar i Bern
Vintersportstader i Sveits
Diemtigen

Diemtigen er ein kommune i distriktet Frutigen-Niedersimmental i kantonen Bern i Sveits.  Kommunen har  innbyggjarar () og eit areal på . Kommunesenteret ligg 609 meter over havet.

Kjelder
Denne artikkelen bygger på «Diemtigen» frå ,  den 17. oktober 2011.

Bakgrunnsstoff
 Offisiell nettstad
 

Kommunar i Bern
Ace of Base

Ace of Base er ei svensk pop/dance-gruppe som hadde si storheitstid på nittitalet med hitar som «All That She Wants», «The Sign» og «Cruel Summer».

Bandhistorie 

Ace of Base vart starta opp i Göteborg i 1987 av syskena Malin «Linn» Berggren, Jenny Berggren, Jonas «Joker» Berggren og venen Ulf «Buddha» Ekberg. Tidlegare hadde Malin og Jenny vore med i eit band saman med Niklas Tränk og Johnny Lindén. Bandet hadde hatt diverse namn, som Tech-Noir, Kalinin Prospect og CAD, men den nye kvartetten slo seg til ro med Ace of Base i 1990. Det fyrste Ace of Base gav ut, var ein demo med danske Mega Records våren 1992. Frontfigurane og hovudvokalistane i gruppa var systrene Malin og Jenny Berggren.

Ace of Base platedebuterte tidleg i 1993 med Happy Nation/ The Sign på eit stort, internasjonalt plateselskap; Warner Bros. Records. Plata inneheldt mange av hitane deira, som «Happy Nation», «All That She Wants», «The Sign» og «Wheel of Fortune». Albumet skulle bli den største suksessen til dance-gruppa; ingen av dei andre platene deira har selt så godt som Happy Nation/ The Sign. Debutalbumet selde ifylgje engelsk wikipedia over 21 millionar plater verda rundt, noko som har gjeve dei ein plass i Guinness Rekordbok for det mestseljande debutalbumet nokonsinne. Musikken til Ace of Base kom høgt på hitlistene i svært mange land, også USA.

Oppfylgjarplata, The Bridge kom seint i 1995 på det nye plateselskapet Arista Records. Med om lag fem millionar selde eksemplar verda over vart ikkje suksessen vart ikkje like stor, men singlane Beautiful Life og Never Gonna Say I'm Sorry vart også internasjonale hits. I 1998 kom studioplate nummer tre: Flowers/ Cruel Summer, som selde 3 millionar eksemplar. Den mest kjende singelen frå denne plata er kanhenda coverlåta Cruel Summer, som fyrst vart kjend med britiske Bananarama. Plata inneheld også songen Cecilia som er inspirert av Cecilia av Simon & Garfunkel.

Etter den tredje plata avtok suksessen til Ace of Base. Nittitalet sin musikk gjekk over i totusentalet, og Ace of Base gav ut si fyrste samleplate i 1999. Fram til i dag har dei gjeve ut seks av desse, men også to nye studioplater som har fått moderate salstal. Studioalbumet Da Capo kom ut i 2002, men inneheldt singelen Beautiful Morning som også vart populær i Noreg. I dag er gruppa framleis aktiv, men med nytt mannskap. Malin og Jenny Berggren har slutta, medan Clara Hagman og Julia Williamson er med som nye vokalistar. Albumet The Golden Ratio frå 2010 er gjeve ut med denne besetninga.

Studioalbuma til Ace of Base 

 Happy Nation/ The Sign (1993)
 The Bridge (1995)
 Flowers/ Cruel Summer (1998)
 Da Capo (2002)
 The Golden Ratio (2010)

Kjelder 

 Denne artikkelen byggjer på «Ace of Base» frå ,  den 17. oktober 2011. 
Denne artikkelen byggjer på «Ace of Base» frå ,  den 17. oktober 2011.  
Denne artikkelen byggjer på «Ace of Base discography» frå ,  den 17. oktober 2011.

Bakgrunnsstoff 

Svenske popgrupper
Göteborg
Musikkgrupper skipa i 1987
Soldier av Iggy Pop

Soldier er det femte studioalbumet til rockesongaren Iggy Pop. Det kom ut i februar 1980 på selskapet Arista.

Innspeling 

Iggy Pop samarbeide med den tidlegare Sex Pistols-bassisten Glen Matlock på albumet. 

Det tidlegare The Stooges-medlemmet James Williamson skulle opphavleg produsere albumet, men ein krangel mellom Williamson og David Bowie (som assisterte som ven av Pop) over innspelingsteknikkar førte til at Williamson stakk av frå prosjektet. 

David Bowie og Simple Minds syng korvokal på «Play It Safe».

Mangelen på sologitar i den endelege miksen har vore omdiskutert og vart kritisert av Glen Matlock. I biografien til Iggy Pop hevdar Matlock at sologitaren vart fjerna etter David Bowie vart slått til av Steve New fordi han la an på kjærasten hans på den tida, Patti Palladin.

Utgjeving 

Soldier kom ut i februar 1980 på selskapet Arista. Det nådde 125. plassen på Billboard-lista. Det vart laga musikkvideoar til songane «Loco Mosquito», «Knocking 'Em Down (In the City)» og «Dog Food».

Mottaking 

Soldier har fått til dels gode meldingar frå kritikarane. 

I ei melding skreiv Charlotte Robinson for PopMatters at «i staden for eit punkmeisterverk, viste Solider seg å vere ei ujamn og stundom tøysete innspeling.»

David Fricke i Rolling Stone var positiv til albumet og skreiv «Solider, er som alle albuma hans, eit hardt slag i ein krig som Iggy Pop var fast bestemt på å vinne.»

Innhald

Medverkande

 Iggy Pop – vokal
 Glen Matlock – bassgitar, korvokal
 Ivan Kral – gitar, klaverinstrument
 Klaus Krüger – trommer
 Steve New – gitar
 Barry Andrews – klaverinstrument
med:
 Simple Minds – korvokal på «Play It Safe»
 David Bowie – korvokal på «Play It Safe»
 Henry McGroggan – kor på «Loco Mosquito»

 Teknisk

 Pat Moran – produsent
 Thom Panunzio – miksing, produsent på «Low Life»
 Peter Haden – lydteknikar
 Joe Brescio – mastering
 Brian Griffin/Rocking Russian – design

Kjelder
Denne artikkelen bygger på «Soldier (album)» frå ,  den 7. mai 2018.

Bakgrunnsstoff 

 

Musikkalbum frå 1980
Iggy Pop-album
Arista Records-album
Album produserte av Pat Moran
Språkbanken

Språkbanken er ein teknologisk infrastruktur som er samansett av digitaliserte språkressursar til bruk i utvikling av IKT-basert teknologi som fordrar handsaming av språklege data. I budsjettproposisjonen for 2010 fekk Nasjonalbiblioteket i oppdrag å etablere ein norsk språkbank og byrje arbeidet med innsamling og oppbygging av dei språkressursane som skal inngå i han. Språkbanken er ei teneste til den delen av næringslivet som arbeider med utvikling av språkbasert IKT, til forskarar innanfor språkvitskap og språkteknologi, og til offentlege verksemder som utviklar elektroniske løysingar for offentlege tenester. Språkbanken er eit viktig nasjonalt infrastrukturtiltak som skal sikre at det blir utvikla språkteknologiske produkt tufta på norsk språk, og dermed hindre tap av bruksområde for norsk språk på teknologiavhengige område (St.meld. 2007-2008).

Tenester 
Ressursane til Språkbanken ligg tilgjengelege på nett til gratis nedlasting. Døme på tilgjengelege ressursar er leksikalske databasar og taledatabasar. Språkbanken vil etter kvart òg innehalde store tekstkoprora, n-gram for dei skandinaviske språka, dataverktøy til handsaming av elektronisk tekst og tale, m.m. Språkbanken har sett i gang arbeidet med ulike prosjekt.

Referansar

Bakgrunnsstoff 
 Språkbanken

Språkteknologi
Al Green

Albert Greene () er ein USA-amerikansk soul- og gospelsongar kjend som Al Green. Han har gjeve ut til saman 29 studioalbum og selt over tjue millionar plater.

Karriere 

Al Green vart fødd i Forrest City i Arkansas i ein familie på ti born. Familien flytte snart til Grand Rapids i Michigan, der Green hadde resten av oppveksten sin. Han dreiv mykje med musikk allereie som liten, og var med i banda The Greene Brothers, Al Greene & The Creations og til slutt Al Greene & The Soulmates. Sistnemnte band gav ut debutplata "Back Up Train" i 1967. Songen med same namn vart ein R&B-hit.

Utover syttitalet tok musikkarrieren til Green verkeleg av innan R&B og soul-musikk. Dei mest kjende songane hans i dag er "You Oughta Be With Me", "I'm Still In Love With You", "Love and Happiness" og "Let's Stay Together" samt Take Me to the River. Han har også laga coverlåtar med suksess, t.d. av Bill Withers-låta Ain't No Sunshine, Beatles-låta Get Back og Willie Nelson si Funny How Time Slips Away.

På slutten av syttitalet vendte han tilbake til gospelrøtene sine, noko han også hadde stor framgang med. I løpet av åttiåra inntente han heile åtte Grammy-prisar for gospelplatene sine med religiøse tekstar.

I 1988 tok han til med å produsera populærmusikk att, og samarbeidde med fleire artistar, m.a. Annie Lennox. I 1994 fekk han endå ein Grammy-pris for ein duett med countrysongaren Lyle Lovett. I 1997 vart ein av songane hans, How Can You Mend a Broken Heart teken med i lydsporet til Hollywood-filmen Good Will Hunting.  Det siste studioalbumet hans kom ut i 2008 og fekk namnet Lay It Down.

Heider

I tillegg til ni Grammy-prisar, har Al Green fått fylgjande heidersutmerkingar:

 I 2002 fekk Al Green ein Grammy Lifetime Achievement Award.
 I 2004 rangerte musikkmagasinet Rolling Stone Al Green som nummer 65 på lista 100 Greatest Artists of All Time.
 I 2004 fekk Green eit BMI-ikon på dei årlege BMI Urban Awards.
 I 2009 fekk han endå ein Lifetime Achievement Award under utdelinga av BET Awards.
 I 2009 blei Al Green ført inn på lista over Rockens æresgalleri i Michigan. Songen "Let's Stay Together", blei røysta til ein legendarisk Michigan-song same året.

Kjelder 

Denne artikkelen byggjer på «Al Green» frå ,  den 18. oktober 2011.  
 

Grammy-vinnarar
Gospelartistar
USA-amerikanske songarar
Afroamerikanske songarar
Folk frå Arkansas
Folk frå Michigan
Rock and Roll Hall of Fame
USA-amerikanske soulmusikarar
Al Green
Laterankonsil

Laterankonsil er den sams nemninga på fem viktige kyrkjemøte som gjekk føre seg i Roma. Kyrkjemøta eller konsila har namn etter Lateranpalasset og Laterankyrkja i Vatikanet i Roma, som tente som bustad og kyrkje under desse møta. 

Det fyrste laterankonsilet gjekk føre seg i 1123 under pave Calixtus 2, Det andre laterankonsilet i 1139 under Innocens II, Det tredje laterankonsilet i 1179
under Aleksander III, Det fjerde laterankonsilet, som er blitt det mest kjende, i 1215 under Innocens III og Det femte laterankonsilet i 1512–1517 under Julius II og Leo X.

Laterankonsila er rekna som økumeniske eller felleskyrkjelege av den katolske kyrkja, men ikkje av ortodokse kyrkjer.

Kjelder

Den katolske kyrkja
Kyrkjemøte
Port Levy

Port Levy er ei lang, skjerma bukt og ein liten busetnad på Bankshalvøya i regionen Canterbury.

Det noverande folketalet ligg under 100, medan på midten av 1800-talet var staden den største maoribusetnaden i Canterbury med eit folketal på kring 400. Han har fått namn etter Solomon Levey, ein forretningsmann og skipseigar frå Sydney som sende fleire handelsskip til området kring Bankshalvøya i 1820-åra.

Historie 
Bukta vart busett av Ngai Tūāhuriri, ein understamme av iwien Ngāi Tahu, og høvdingen Moki kalla henne Koukourarata etter ein bekk i Wellington, til minne om fødselen til far hans, Tu Ahuriri.

Dette var også bustaden til Tautahi, høvdingen som sumplandet Ōtautahi fekk namn etter - no staden der byen Christchurch ligg.

Den første anglikanske kyrkja for maoriar vart bygd her, og ein stein markerer staden der ho stod.

Anna 
Delar av Peter Jackson sin film Sorte engler (Heavenly Creatures) frå 1994 vart tekne opp i Port Levy.

Referansar 

Denne artikkelen bygger på «Port Levy» frå ,  den 18. oktober 2011.

Bakgrunnsstoff 
 Vevside til lokalsamfunnet
 Nyare samfunnsstatistikk  frå Statistics New Zealand
 Historikk om māori busetnad i distriktet
 Opptaksstadar til filmen Heavenly Creatures
 Biografi til Solomon Levey

Canterbury på New Zealand
Bukter på New Zealand
Hamner på New Zealand
Busetnader i Canterbury på New Zealand
NRK Sogn og Fjordane Fylkesleksikon

NRK Sogn og Fjordane Fylkesleksikon er eit lokalleksikon for Sogn og Fjordane som vert produsert av NRK sitt distriktskontor NRK Sogn og Fjordane. Leksikonet har fokus på beskrivande lokale historier i fylket. I mars 2010 inneheldt det i underkant av 7000 artiklar. Redaktør for lokalleksikonet er Ottar Starheim.

Starheim fekk saman med Arild Nybø Sogn og Fjordane journalistlags pressepris i 2002 for å ha bygd opp fylkesleksikonet.

Kjelder
Denne artikkelen bygger på «NRK Sogn og Fjordane Fylkesleksikon» frå ,  den 18. oktober 2011.  
 
NRK Sogn og Fjordane Fylkesleksikon

Norske nettstader
Norske oppslagsverk
Nynorske nettstader
Nynorske oppslagsverk
NRK
Helikopterulukka i Alden 1990

Helikopterulukka i Alden 1990 fann stad 3. oktober 1990, då eit redningshelikopter av typen Bell 214ST rende i fjellveggen på sørvestsida av Alden i Askvoll i Vestland. Helikopteret tok av frå Gullfaks C og skulle delta i søket etter taretrålaren «Noralg» som hadde gått ned ved Geita fyrstasjon, då flygaren tok feil av høgda og rende i fjellveggen. Høgda på kartet flygaren hadde vart oppgitt i meter, medan han trudde det var fot.

Fem personar omkom i ulukka. Fire av dei var mannskap i helikopteret og éin var sjukepleiar. Mannskapet på trålaren omkom i forliset.

Kjelder 
 Helikopterulukka i Alden

A
Historie i Askvoll
Luftfartsulukker i 1990
Luftfartsulukker i Noreg
1990 i Noreg
Sammenbruddet

Sammenbruddet er ei bok av Pål Steigan, gjeve ut på Spartacus Forlag i 2011.

Boka handlar om det Steigan ser på som dei store krisene i dagens samfunn, miljø- og økonomiskrisene, kva dette er for kriser, og korleis dei heng saman. 

Ho har eit føreord skrive av Henning Mankell, der det mellom anna står at dette er ei bok ingen lukkar upåverka.

Kjelde 
 Om boka på heimesida til Spartacus

Bøker frå 2011
Helikopterulukka ved Dalamot

Helikopterulukka ved Dalamot fann stad 4. juli 2011, då eit helikopter av typen Eurocopter AS 350 frå helikopterselskapet Airlift havarerte ved Dalamot i Ullensvang i Hordaland. 

Ulukka vert undersøkt av Statens havarikommisjon for transport (SHT).

Kjelder 
 Denne artikkelen bygger på «Helikopterulykken ved Dalamot» frå , den 18. oktober 2011. 
 

Samferdsle i Ullensvang
D
2011 i Noreg
Luftfartsulukker i 2011
Luftfartsulukker i Noreg
Historie i Ullensvang